
Előterjesztés Szentendre Város Önkormányzat Képviselő-testületének Polgármesteri Hivatalában dolgozó köztisztviselők teljesítménykövetelményeinek alapját képző célok meghatározásáról

Előadó: Radványi G. Levente  alpolgármester

Szentendre Város Önkormányzat Képviselő-testületének

27/2006. (I.31.) Kt. sz. határozata:

Szentendre Város Önkormányzat Képviselő-testülete a Polgármesteri Hivatal 2006. évi teljesítményértékelésének alapját képző kiemelt céljaiként az alábbiakat határozza meg: 

· az önkormányzat éves költségvetésének végrehajtása során a gazdálkodás szabályszerűségének biztosítása célszerűségi, hatékonysági, takarékossági és kockázatelemzési szempontok alapján;

· a költségvetési koncepció és költségvetési javaslat határidőre történő elkészítése;

· időközi polgármester választás, országgyűlési képviselők megválasztása, valamint az önkormányzati képviselők és polgármester választásával kapcsolatos feladatok előkészítése, lebonyolítása;

· hatékony részvétel az ingatlanhasznosítás költségvetési rendeletben meghatározott előirányzatainak teljesítésében;

· a lakókörnyezet fejlesztése, a közparkok, közterek állapotának javítása, a zöldterületek bővítése, a környezetterhelés csökkentése, valamint a lakosság életminőségének javítása;

· az önkormányzat felelősségi körében a környezet állapotának és annak a lakosság egészségére gyakorolt hatásának folyamatos figyelemmel kisérése;

·  az új szociális törvény alapján a szociális rendeletek felülvizsgálata;

· a képzettségi színvonal emelése érdekében a továbbképzési terv előkészítése, a közigazgatási szakvizsga kötelezettség teljesítésének elősegítése;

· az esedékes vagyonnyilatkozat-tételi kötelezettség eleget-tételének megszervezése;

· a képesítési előírások meglétének felülvizsgálata, ellenőrzése;

· kapcsolattartás a testvérvárosainkkal;

· az önkormányzati rendeletek európai uniós előírásoknak megfelelő folyamatos aktualizálása;

· az adóhátralékok fokozottabb behajtása

· az új adóalanyok felkutatása, bevonása; 

· a lakosság adófizetési moráljának javítása;

· a pályázati felhívások folyamatos figyelemmel kisérése, a különböző pályázati lehetőségek feltérképezése és a pályázatokon történő részvétel előkészítése;

· a hatósági munka törvényességi színvonalának emelése, a napi munkavégzés során a törvényesség következetes érvényre juttatása ;

· a Polgármesteri Hivatalban az ügyfélszolgálat kialakítása, folyamatos működtetése, a hatósági ügyintézés folyamatos ellenőrzésének fokozása; 

· KET alkalmazásának teljeskörűvé válásával együttjáró feladatok felülvizsgálata;

· a Polgármesteri Hivatal honlapjának folyamatos korszerűsítése, karbantartása és aktualizálása;

· a Polgármesteri Hivatal információs hálózatának fejlesztése, az elektronikus ügyfélszolgálat és a nyomtatványok internetes letöltésének lehetősége;

· a hivatali folyamatok minőségbiztosítási követelményeinek megfelelő lebonyolítása;

Felelős: 
Jegyző

Határidő: 
2006.  február 25.
K. m. f.


Radványi G. Levente  s. k.
dr. Molnár Ildikó s. k.


alpolgármester
jegyző

Kapja:

1. Önkormányzati és Szervezési Iroda – irattár

2. A Képviselő-testület tagjai
3. Bíró Nóra személyügyi  referens  - intézkedésre

4. Jegyzői Kabinet
Közzétéve a GroupWise-on és a Weboldalon.

A kiadmány hiteléül:
Szentendre, 2006. február 01. 

Ancsin Mária 

jegyzőkönyvvezető

